**ZAPISNIK**

**sa 31. sjednice Školskog odbora OŠ Čista Velika**

31. sjednica Školskog odbora OŠ Čista Velika (u daljnjem tekstu: Školski odbor) održana je 29. rujna 2016. godine u prostorijama OŠ Čista Velika, u Čistoj Velikoj s početkom u 09:00 sati.

Sjednici su nazočni: Andrijana Šunjara, predsjednica Školskog odbora; Magdalena Biluš, Daniel Storić, Neven Storić i Ante Škarić, članovi; Marijan Belamarić, ravnatelj; Silvio Šoda, tajnik škole.

Nisu nazočni: Šime Šunjerga i Ante Tabula.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 30. sjednice
2. Donošenje Godišnjeg plana i programa škole za šk. god. 2016./2017.
3. Donošenje Školskog kurikuluma za šk. god. 2016./2017.
4. Prethodna suglasnost Školskog odbora za produljenje ugovora učitelju geografije na određeno nepuno radno vrijeme (20 sati tjedno) do 45. dana.
5. Razno

***Ad.1****.* Na zapisnik sa 30. sjednice nitko od nazočnih članova nije imao primjedbe te je isti jednoglasno usvojen.

***Ad.2. i 3.*** Zbog povezanosti tematike ove dvije točke su spojene u jednu raspravu. Tajnik je članovima Školskog odbora u materijalima za sjednicu poslao i prijedloge Godišnjeg plana i programa i Školskog kurikuluma za 2016./2017. godinu, te su isti dani na raspravu i donošenje. Nakon kraće rasprave Godišnji plan i program i Školski kurikulum su jednoglasno usvojeni.

**ZAKLJUČAK**

1. **Donose se Godišnji plan i program i Školski kurikulum za školsku godinu 2016./2017.**

***Ad.4.*** Zbog bolovanja učiteljice geografije Ivane Finka, ravnatelj je 21. rujna 2016. na zakonski rok od 15. dana primio Krešimira Samodola, te prijavio potrebu za radnikom Uredu državne uprave. S obzirom da do isteka roka od 15. dana nije došlo nikakvo očitovanje, ravnatelj je od Školskog odbora zatražio suglasnost za produljenjem ugovora o radu Krešimiru Samodolu do povratka djelatnice sa bolovanja, a najdulje do 45. dana. Školski odbor je jednoglasno prihvatio prijedlog ravnatelja.

**ZAKLJUČAK**

1. **Daje se suglasnost ravnatelju za produljenje ugovora Krešimiru Samodolu do 45. dana (20. studenog 2016.)**

***Ad.5.*** Pod točkom *Razno* nije bilo rasprave.

Sjednica je završila u 09:40.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/16-01/04

**URBROJ:** 2182/1-12/1-6-16-2

U Čistoj Velikoj, 29. 09. 2016.